**Materská škola, Ivanská cesta 32E, 821 04 Bratislava**

**OZNÁMENIE**

**PRIJÍMANIE DETÍ NA PREDPRIMÁRNE VZDELÁVANIE DO MATERSKEJ ŠKOLY**

**od školského roka 2024/2025**

Riaditeľstvo Materskej školy, Ivanská cesta 32E, Bratislava-Ružinov v zmysle ustanovenia § 59 ods. 3 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov oznamuje, že prihlasovanie dieťaťa na predprimárne vzdelávanie do materskej školy bude prebiehať za nasledovných podmienok.

**Spôsob:**

žiadosť o prijatie bude potrebné vyplniť a poslať prostredníctvom elektronickej prihlášky, ktorá bude na webovom sídle materskej školy zverejnená

v termíne od **01.05.2024 – 10.05.2024**

* údaje v prihláške budú spracované materskou školu za účelom prijímacieho procesu
* zároveň bude prebiehať **osobné doručovanie žiadosti** – 2.5.-10.5., od 8,00hod. do 13,00hod. Zverejnený formulár žiadosti spolu s prílohami je zverejnený na webovom sídle materskej školy <https://ovocnickovia.edulife.sk/>. Email MŠ: [ms.ivanskacesta@gmail.com](mailto:ms.ivanskacesta@gmail.com), tel. kontakt – riaditeľka: 0910 733 902

* určenie spádovej materskej školy pre deti s trvalým pobytom v mestskej časti Bratislava-Ružinov:

<https://www.ruzinov.sk/data/MediaLibrary/3/30635/11_2024.pdf>

* zákonní zástupcovia, ktorí nemajú možnosť internetového pripojenia:
* doručenie žiadosti spolu s prílohami je možné priamo v materskej škole

**Žiadosť, odovzdaná v listinnej podobe v materskej škole:**

* potrebné podpísať obidvomi zákonnými zástupcami dieťaťa (overovanie pravdivosti uvedených údajov prostredníctvom občianskeho preukazu zákonných zástupcov; rodného listu dieťaťa; v špecifických prípadoch aj potvrdenie o trvalom pobyte)
* prílohou A žiadosti je potvrdenie o zdravotnom stave dieťaťa od všeobecného lekára pre deti a dorast, ktorého súčasťou je aj údaj o povinnom očkovaní
* prílohou B je písomné vyhlásenie k podaniam, týkajúcim sa výchovy a vzdelávania, o ktorých sa rozhoduje v správnom konaní
* ďalšie prílohy, ktoré v súvislosti s prijatím dieťaťa materská škola vyžiada

**Podmienky prednostného prijatia:**

* dieťa, ktoré dovŕši 5 rokov veku do 31. augusta 2024, a pre ktoré je predprimárne vzdelávanie povinné
* dieťa, pokračujúce v plnení povinného predprimárneho vzdelávania
* dieťa, ktoré dovŕši 4 roky veku do 31. augusta 2024
* deti s trvalým pobytom v mestskej časti Bratislava-Ružinov, spôsobilé navštevovať materskú školu, spĺňajúce základný stupeň hygienickej a sociálnej samostatnosti

Deti budú prijímané v závislosti od kapacity a personálneho zabezpečenia materskej školy, rozhodnutie o prijatí/neprijatí vydá materská škola najneskôr do 30. júna 2024.